超強颱風浣熊係2014年太平洋颱風季第八個起咗名嘅風暴，亦係呢個颱風季強度第二嘅風暴。呢個颱風喺菲律賓嗌做florita，喺日本嗌做平成26年颱風第8號，喺臺灣嗌做強烈颱風浣熊。呢個颱風好猛，據日本氣象廳，呢個颱風係日本過去十年來遇過嘅最強颱風，喺2014年7月時吹襲沖繩以及日本好多個縣，對日本嘅太平洋工業帶造成好大衝擊。